《读邸报》
宋代·裘万顷

纷纷天下事，翻覆良难期。
不知窈冥中，主张者云谁。
工拙判两涂，人谋岂容施。
得非欲平治，机缄遂潜移。
目前三四公，并用无一遗。
毋嫌滞一州，民实邦之基。
乡来番江头，亲见国子师。
德行渊与骞，千载如同时。
斯人使临民，儿不赖母慈。
人言致泰和，须索登臯夔。
位崇泽斯均，否则失所宜。
天乎傥人从，何时可臻兹。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。